**Oznámenie o začatí prípravných trhových konzultácií**

**podľa § 25 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“)**

**Oznámenie o začatí prípravných trhových konzultácií**

k predmetu zákazky

# **Komplexný informačný systém na správu majetku a energetický manažment**

Banská Bystrica, jún 2020

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Kontaktná osoba: Mgr. Ľuboš Hláčik, lubos.hlacik@bbsk.sk

Komunikačné rozhranie: <https://josephine.proebiz.com/sk/tender/7685/summary>

Adresa profilu: <https://www.uvo.gov.sk/vyhladavanie-profilov/zakazky/3406>

1. **Účel prípravných trhových konzultácií**

Účelom prípravných trhových konzultácií je oslovenie hospodárskych subjektov, ktoré sa zaoberajú poskytovaním predmetu zákazky s cieľom stanoviť v pripravovanom verejnom obstarávaní objektívne kritérium na vyhodnotenie ponúk, ako aj parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania.

1. **Návrh na opis predmetu zákazky (minimálne požiadavky)**

Predmetom pripravovaného verejného obstarávania bude dodanie komplexného informačného systému (vrátane služieb) na pasportizáciu nehnuteľného majetku Banskobystrického samosprávneho kraja, jeho jednotnú evidenciu, správu, údržbu a vrátane energetického modulu. Malo by ísť o komplexný, vzájomne plne prepojený informačný systém, umožňujúci spĺňať funkcie riadenia a kontroly primárnych činností Verejného obstarávateľa a mal by zabezpečiť prehľad o majetku úradu a majetku daného do správy či prenájmu úradom BBSK a umožniť získať rýchle, presné a použiteľné informácie potrebné pre všetky typy činností vykonávaných na majetku BBSK. ( Informácie pre spracovanie účtovníctva, pre manažérske a kontrolné rozhodovanie a efektívnu správu a údržbu majetku).

1. **Požiadavky kladené na hospodárske subjekty, ktoré sa chcú zúčastniť prípravných trhových konzultácií**

Verejný obstarávateľ sa s ohľadom na osobnú ako aj odbornú spôsobilosť relevantných subjektov, ktoré sa chcú zúčastniť prípravných trhových konzultácií rozhodol požadovať nasledujúce požiadavky/dokumenty:

**PTK sa môže zúčastniť len subjekt ktorý:**

* 1. je oprávnený poskytovať služby, ktoré budú predmetom verejného obstarávania v súlade s ustanovením § 32 ods. 1 písm. e) ZVO,
	2. predloží vyplnený formulár so základnými informáciami o hospodárskom subjekte.

Rozhodnutie zúčastniť sa na konzultáciách musí byť slobodné a vážne.

1. **Náklady spojené s trhovými konzultáciami**

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

1. **Priebeh prípravných trhových konzultácií**
	1. Hospodársky subjekt prejaví svoj záujem o účasť na prípravných trhových konzultáciách elektronicky prostredníctvom správy cez záložku „Komunikácia“ systému JOSEPHNIE, najneskôr do 22.06.2020 – 9:00 hod. Záujem o účasť potvrdí zaslaním vyplneného formulára k prípravným trhovým konzultáciám na predmet zákazky - viď príloha č. 1, a to prostredníctvom záložky „Komunikácia“. Verejný obstarávateľ následne vyhodnotí u každého záujemcu splnenie podmienky účasti v súlade s § 32 ods. 1 písm. e) ZVO, rešpektujúc pri tom ustanovenie § 32 ods. 3 ZVO.
	2. Po uplynutí lehoty uvedenej v písm. a) verejný obstarávateľ zostaví zoznam účastníkov prípravných trhových konzultácií a zároveň prostredníctvom systému JOSEPHINE oznámi hospodárskym subjektom, ktoré prejavili záujem o účasť, konkrétny dátum, čas a miesto uskutočnenia prípravných trhových konzultácií (orientačne v 26. týždni roku 2020, v čase od 8:00 do 16:00 h, v mieste sídla verejného obstarávateľa).
	3. Prípravné trhové konzultácie budú prebiehať samostatne s každým hospodárskym subjektom, ktorý požiada o účasť podľa písm. a) a splní podmienky uvedené v bode 4.
	4. Prípravné trhové konzultácie budú prebiehať za účasti zástupcov verejného obstarávateľa a maximálne 2 zástupcov hospodárskeho subjektu, maximálny čas jednej trhovej konzultácie je 45 minút.
	5. S cieľom zaistiť primerané opatrenia, aby sa účasťou hospodárskeho subjektu nenarušila hospodárska súťaž, bude priebeh prípravných trhových konzultácií zaznamenávaný formou písomného zápisu. Zápisnica o priebehu prípravných trhových konzultácií bude súčasťou dokumentácie verejného obstarávateľa; zápisnica o priebehu prípravných trhových konzultácií bude zverejnená na webovom sídle verejného obstarávateľa.

1. **Komunikácia**

a) S ohľadom na § 20 zákona o verejnom obstarávaní bude celá komunikácia v priebehu konzultácií prebiehať výhradne elektronicky, prostredníctvom systému Josephine. Verejný obstarávateľ v bode 1.1 tohto oznámenia uvádza priamy link na stránku prostredníctvom ktorej relevantný subjekt potvrdí svoju účasť na konzultáciách. Na uvedenom linku sa nachádzajú a budú nachádzať aj všetky potrebné informácie a dokumenty.

**Pravidlá pre doručovanie** – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t.j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Dokumenty zasielané prostredníctvom systému JOSEPHINE musia byť k zasielanej správe priložené vo formáte „.pdf“.

Požiadavky systému Josephine:

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).

Verejný obstarávateľ odporúča relevantným subjektom prečítať si Manuál práce so systémom Josephine, ktorý je dostupný v pravom kontextovom menu na úvodnej stránke systému www.josephine.proebiz.com .

1. **Doplňujúce informácie**

* 1. Účasťou na prípravných trhových konzultáciách hospodárske subjekty získavajú možnosť prezentovať svoje služby týkajúce sa komplexných systémov na správu majetku a energetický manažment.
	2. Verejný obstarávateľ vyhodnotí získané informácie a poznatky z prípravných trhových konzultácií a následne určí požiadavky na opis predmetu zákazky a kritériá na vyhodnotenie ponúk. Hospodárske subjekty sa následne môžu zúčastniť pripravovaného verejného obstarávania a predložiť ponuku.

**9. Prílohy**

* Formulár so základným údajmi o hospodárskom subjekte